ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 159/98/COL της 25ης Ιουνίου 1998 που τροποποιεί την απόφαση αριθ. 71/94/COL, σχετικά με το καθεστώς της Νορβηγίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),

την πράξη που αναφέρεται στο σημείο 5 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (οδηγία 91/67/ΕΟΚ του Συμβουλίου) και ιδίως το άρθρο 5,

τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως τροποποιήθηκε από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο ε),

Εκτιμώντας:

ότι η Νορβηγία, με την απόφαση αριθ. 71/94/COL (1) της Εποπτεύουσας Αρχής της ΕΖΕΣ, αναγνωρίστηκε ως εγκεκριμένη ηπειρωτική και παράκτια ζώνη για τα αλιεύματα όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) και ότι μία μη εγκεκριμένη ενδιάμεση ζώνη προς τη Ρωσία εισήχθη με την απόφαση αριθ. 220/96/COL της Εποπτεύουσας Αρχής της ΕΖΕΣ (2) 7

ότι στις 13 Φεβρουαρίου 1998 επιβεβαιώθηκε κρούσμα της ΙΑΣ στις Επαρχίες Song και Fjordane στη Νορβηγία 7

ότι οι αρχές της Νορβηγίας έλαβαν τα απαραίτητα μέτρα για την εξάλειψη της νόσου και την πρόληψη της εξάπλωσής της 7

ότι, σύμφωνα με την πράξη για την υδατοκαλλιέργεια το καθεστώς της Νορβηγίας πρέπει να ανακληθεί 7

ότι, ωστόσο, ένα μεγάλο μέρος της Νορβηγίας μπορεί ακόμα να θεωρείται εγκεκριμένη ζώνη 7

ότι η ταυτόχρονη διεξαγωγή των ενεργειών αυτών είναι απαραίτητη 7

ότι τα μέτρα που προβλέπονται στην απόφαση αυτή συμφωνούν με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η απόφαση αριθ. 71/94/COL τροποποιείται ως εξής:

1. Το σημείο 1 αντικαθίσταται από τα ακόλουθα:

«1. Τα τμήματα της Νορβηγίας που αναφέρονται στο παράρτημα αναγνωρίζονται ως εγκεκριμένη ηπειρωτική και παράκτια ζώνη για τα αλιεύματα όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία.»

2. Προστίθεται το ακόλουθο παράρτημα:

«ΠΑΡΑΡΤΗΜΑ

ΛΑΝ

Η Νορβηγία, με εξαίρεση το νορβηγικό τμήμα των λεκανών απορροής του Grense Jakobselv και του ποταμού Pasvik και των μεταξύ αυτών ποταμών και της αντίστοιχης παράκτιας περιοχής.

ΙΑΣ

Η Νορβηγία, με εξαίρεση το νορβηγικό τμήμα των λεκανών απορροής του Grense Jakobselv και του ποταμού Pasvik και των μεταξύ αυτών ποταμών και της αντίστοιχης παράκτιας περιοχής και της λεκάνης απορροής του Rψdeggevannet και Rψdeggesdraget ως τις εκβολές του ποταμού.»

2. Η παρούσα απόφαση αρχίζει να ισχύει την 1η Ιουλίου 1998.

3. Η παρούσα απόφαση απευθύνεται στα κράτη της ΕΖΕΣ.

4. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 25 Ιουνίου 1998.

Για την Εποπτεύουσα Αρχή της ΕΖΕΣ

Hannes HAFSTEIN

Μέλος

(1) ΕΕ L 247 της 22. 9. 1994, σ. 45 7 συμπλήρωμα ΕΟΧ της ΕΕ 94/ΕΟΧ/35/07.

(2) ΕΕ L 78 της 20. 3. 1997, σ. 32 7 συμπλήρωμα ΕΟΧ της ΕΕ 97/ΕΟΧ/12/05.